Source: https://www.riigiteataja.ee/akt/404072019007?tegevus=telli-teavitus
Timestamp: 2020-07-08 09:06:44+00:00

Document:
Leisi Kooli põhimäärus – Riigi Teataja
Leisi Kooli põhimäärus
Leisi Kooli põhimäärus - sisukord
§ 12 Kooli kodukord
4 KOOLI ÕPPEKAVAVÄLINE TEGEVUS
§ 13 Kooli õppekavaväline tegevus
§ 14 Toitlustamine
§ 17 Kooli tervishoiuteenus
§ 19 Kooli direktor
§ 20 Kooli hoolekogu
§ 21 Kooli õppenõukogu
6 ÕPILASTE, VANEMATE JA TÖÖTAJATE ÕIGUSED NING KOHUSTUSED
§ 22 Õpilaste kooli vastuvõtmine
§ 25 Kooli õpilasesindus
§ 26 Vanemate õigused ja kohustused
RT IV, 04.07.2019, 7
Vastu võetud 20.06.2019 nr 28
Määrus kehtestatakse kohaliku omavalitsuse korralduse seaduse § 35 lõike 2, põhikooli- ja gümnaasiumiseaduse § 66 lõike 2 ning Saaremaa Vallavolikogu 8. detsembri 2017. aasta määruse nr 15 „Saaremaa valla põhimäärus“ § 34 lõike 1 alusel.
Kooli nimetus on Leisi Kool (edaspidi kool).
(1) Kool on Saaremaa Vallavalitsuse (edaspidi vallavalitsuse) hallatav asutus, mis tegutseb vallavalitsuse haridus- ja noorsootööosakonna haldusalas.
Kooli asukoht ja tegutsemiskoht on Leisi alevik, Saarema vald, Saare maakond.
(1) Koolil võib olla oma sümboolika ja kool võib kasutada Saaremaa valla vappi.
(2) Kooli sümboolika kujunduse ja kasutamise korra kehtestab kooli direktor käskkirjaga.
(3) Koolil võib olla oma pitsat.
Kooli tegevuse eesmärk on luua võimalused heatasemelise põhihariduse omandamiseks õpilaste individuaalsusi arvestavas ja toetavas koolikeskkonnas.
(1) Kooli ülesanne on tagada põhikooliealistele õpilastele arendav ja motiveeriv õppekasvatustegevus, luua turvaline ning inspireeriv õppekeskkond ning pakkuda võimalusi huvialadega tegelemiseks.
(2) Põhiülesandest tulenevalt kool:
1) korraldab õppe- ja kasvatustegevust koolis;
2) tagab õpilase koolis viibimise ajal õpilase vaimse ja füüsilise turvalisuse ning tervise kaitse;
3) tagab haridusliku erivajadusega õpilase õppe toetamise koolis, nõustades vanemat ja tehes koostööd kooliväliste asjakohaste institutsioonidega;
4) korraldab õpilaste toitlustamise koolis.
(1) Kooli järjepideva arengu tagamiseks koostab kool arengukava. Arengukavas määratakse kooli arengu eesmärgid ja põhisuunad.
(2) Arengukava ja selle muudatused valmistatakse ette koostöös kooli hoolekogu, õpilasesinduse, õppenõukogu ning ekspertidega.
(3) Arengukava ja selle muudatuste eelnõu esitatakse vallavalitsusele koos kooli hoolekogu, õpilasesinduse ja õppenõukogu arvamusega. Vallavalitsuse heakskiidu saanud arengukava eelnõu suunatakse avalikustamisele vähemalt kaheks nädalaks.
(4) Arengukava kinnitab vallavalitsus.
(1) Koolis tehakse sisehindamist eesmärgiga tagada õpilaste arengut toetavad tingimused ja kooli järjepidev areng.
(2) Sisehindamist tehakse vähemalt üks kord kooli arengukava perioodi jooksul, kuid mitte harvem kui üks kord viie aasta jooksul.
(3) Kooli sisehindamise korra kehtestab kooli direktor, olles eelnevalt ära kuulanud kooli hoolekogu arvamuse.
(1) Õpe koolis toimub eesti keeles statsionaarses õppevormis põhiharidustasemel (I-III kooliaste).
(2) Õppetöö on koolis korraldatud õppeaastate kaupa. Õppeaasta koosneb õppeperioodist ja koolivaheaegadest.
(4) Õppepäev on kalendripäev, mil õpilane on päevakava või individuaalse õppekava alusel kohustatud osalema õppes kooli poolt määratud viisil ja kohas.
(5) Õppetund on kooli päevakavas või õpilasele koostatud individuaalses õppekavas kooli poolt määratud viisil ja kohas toimuv juhendatud õppeks ette nähtud ajavahemik.
(6) Õppetegevus, sh õppetundide järjestus õppepäevas ning kooli õppekava toetavad õppekavavälised tegevused kajastatakse kooli päevakavas, mille kehtestab direktor käskkirjaga.
(7) Kooli päevakavast õpilasele kohalduva osa teavitamise kord õpilasele ja vanemale sätestatakse kooli kodukorras.
(8) Klassi täitumuse piirnorm põhikoolis on 24 õpilast. Vallavalitsus võib muuta piirnormi, arvestades põhikooli- ja gümnaasiumiseaduses sätestatud nõudeid või moodustada liitklasse,lähtudes õpilaste arvust koolis.
(1) Õpingute alusdokumendiks on riiklike õppekavade alusel koostatud kooli õppekava, mille kehtestab kooli direktor, olles eelnevalt ära kuulanud kooli hoolekogu, õpilasesinduse ja õppenõukogu arvamused.
(2) Kool võib õpilase individuaalset arengut silmas pidades teha muudatusi või kohandusi võrreldes kooli päeva- ja õppekavaga või koostada õpilasele riiklikes õppekavades sätestatud tingimustel individuaalse õppekava.
(3) Õpilase hindamise tingimused ja kord sätestatakse kooli õppekavas ning hindamisest teavitamise kord kooli kodukorras.
§ 12. Kooli kodukord
(1) Kooli õpilaste, lapsevanemate või seaduslike esindajate ning töötajate omavahelise suhtlemise, käitumise ja ühistegevuse reeglid sätestatakse kooli kodukorras.
(2) Kooli kodukorra kehtestab kooli direktor, olles eelnevalt ära kuulanud kooli hoolekogu ja õpilasesinduse arvamuse.
(3) Kodukord on täitmiseks kohustuslik õpilastele ja koolitöötajatele.
4. peatükk KOOLI ÕPPEKAVAVÄLINE TEGEVUS
§ 13. Kooli õppekavaväline tegevus
(1) Õppekavaväline tegevus jaguneb kooli korraldatud ja õpilastele suunatud õppekavaväliseks tegevuseks ning kooli poolt osutatavateks teenusteks.
(2) Õppekavaväliseks tegevuseks loetakse käesoleva põhimääruse tähenduses kooli korraldatud huvitegevust, ringide tööd, tegevusi pikapäevarühmas, üritustel ja väljasõitudel.
(4) Õppekavavälist tegevust kajastatakse kooli päevakavas ja üldtööplaanis ning selle korraldamisel lähtutakse kooli kodukorrast.
4) huvitegevuse, koolituste ja ürituste korraldamine;
5) bürooteenuste osutamine ja sümboolika müük.
(6) Teenuste osutamise eest võtab kool tasu teenuste hinnakirja alusel. Teenuste osutamise tingimused ja korra ning teenuste hinnakirja kehtestab vallavalitsus.
§ 14. Toitlustamine
Õpilastele on koolis korraldatud toitlustamine.
(1) Kool pakub õpilastele organiseeritud ja juhendatud võimalust huvitegevuses osalemiseks.
(2) Huvitegevusest osavõtt on õpilase jaoks vabatahtlik.
(3) Kool võib kehtestatud hinnakirja alusel võtta tasu huvitegevusega seotud kulude katteks.
(1) Kooli direktor võib moodustada koolis pikapäevarühmi.
(2) Õpilase pikapäevarühma vastuvõtmise ja sealt väljaarvamise aluseks on lapsevanema taotlus.
§ 17. Kooli tervishoiuteenus
Statsionaarses õppes õppivatele õpilastele osutab kool koolitervishoiuteenust.
(1) Kooli raamatukogu ülesannet täidab kooliga samas hoones asuv Saare Maakonna Keskraamatukogu Leisi harukogu.
(2) Kool võimaldab õpilasel kasutada tasuta vähemalt kooli õppekava läbimiseks vajalikku õppekirjandust.
§ 19. Kooli direktor
1) tagab koostöös õppenõukogu, kooli hoolekogu ja õpilasesindusega kooli tulemusliku ja häireteta töö ning kooli arengukava, õppekava ja kodukorra täitmise;
2) juhib õppe- ja kasvatustegevust koolis;
3) esindab kooli ja tegutseb kooli nimel, teeb kooli eelarve piires tehinguid õigusaktides antud volituste ulatuses seaduses ja käesolevas põhimääruses sätestatud ülesannete täitmiseks;
4) täidab talle õigusaktide, töölepingu ja ametijuhendiga pandud ülesandeid, on kooli töötajate jaoks tööandja ja määrab oma äraolekuajaks endale asendaja;
5) võib moodustada õppe- ja kasvatustegevuse ning koolieluga seotud küsimuste lahendamiseks juhtkonna või nõuandvaid komisjone ja töörühmasid;
6) vastutab oma pädevuse piires õppe-, kasvatus- ja muu tegevuse, kooli üldseisundi ja arengu ning muude koolis läbiviidavate tegevuste, samuti kooli vara ja eelarve õiguspärase ning otstarbeka kasutamise eest;
8) esitab vallavalitsusele viimase nõudel kooli tegevust kajastavaid andmeid ja dokumente.
(3) Kooli direktori vaba ametikoha täitmiseks korraldab vallavalitsus avaliku konkursi.
(4) Kooli direktoriga sõlmib, peatab, muudab ja lõpetab töölepingu vallavanem või tema volitatud ametiisik.
§ 20. Kooli hoolekogu
(1) Kooli hoolekogu on alaliselt tegutsev organ, kelle ülesanne on kooli õpilaste, õpetajate, kooli pidaja, vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, kavandamisel ja jälgimisel ning õppeks ja kasvatuseks paremate tingimuste loomine.
(2) Kooli hoolekogu moodustamise ja selle töökorra kehtestab vallavalitsus.
(3) Kooli hoolekogu täidab oma ülesandeid põhikooli- ja gümnaasiumiseaduses ning teistes õigusaktides sätestatud alustel.
9) annab arvamuse kooli direktori vaba ametikoha täitmiseks korraldatava konkursi läbiviimise korra kohta;
11) annab arvamuse kooli arenguvestluse korraldamise tingimuste ja korra eelnõu kohta;
14) annab hinnangu kooli huvitegevuse, pikapäevarühma ja õpilaskodu vajaduse ja töökorralduse kohta;
(5) Kooli direktor on kooli hoolekogu ees aruandekohustuslik.
§ 21. Kooli õppenõukogu
(1) Koolil on õppenõukogu, mille ülesandeks on oma pädevuse piires õppe- ja kasvatuse analüüsimine ja hindamine ning õppe- ja kasvatusalaste otsuste tegemine.
(2) Kooli õppenõukogu ülesanded ja töökorra kehtestab haridus- ja teadusminister.
(3) Kooli õppenõukogu liikmeteks on kooli direktor, õppealajuhataja, õpetajad, tugispetsialistid ja teised direktori nimetatud isikud.
6. peatükk ÕPILASTE, VANEMATE JA TÖÖTAJATE ÕIGUSED NING KOHUSTUSED
§ 22. Õpilaste kooli vastuvõtmine
(1) Elukohajärgse kooli määramise korra koolikohustuslikus eas olevale lapsele kehtestab vallavalitsus.
(2) Õpilaste kooli vastuvõtu täpsemad tingimused ja korra kehtestab kooli direktor, lähtudes elukohajärgse kooli määramise korrast, olles eelnevalt ära kuulanud kooli hoolekogu arvamuse ning kooskõlastades eelnõu enne vastuvõtmist vallavalitsusega.
1) võtta osa õppetööst ja õppida vastavalt oma võimetele;
2) saada õppekavas ettenähtu omandamiseks täiendavat õpiabi ning vajadusel kohandatud õpet lähtuvalt õpilaste vajadustest ja võimetest ning tugispetsialisti abi põhikooli- ja gümnaasiumiseaduses ja selle alusel kehtestatud tingimustel ja korras;
3) võtta osa kooli päevakavas ette nähtud õppekavavälisest tegevusest;
5) kasutada kooli rajatisi, ruume ja vahendeid kooli kodukorras ettenähtud tingimustel ja korras;
6) moodustada koolis õpilasesindus, kes esindab õpilaskonda koolisisestes suhetes ning suhetes väljaspoole, ning osaleda selle töös;
8) saada teavet koolikorralduse ja oma õiguste kohta;
9) teha ettepanekuid õppe- ja kasvatustegevuse ning õppekavavälise tegevuse kohta;
10) pöörduda õppe- ja kasvatustegevust puudutavate vaidlusküsimuste lahendamiseks kooli juhtkonna, hoolekogu, vallavalitsuse või kooli üle järelevalvet teostava Haridus- ja Teadusministeeriumi poole;
(2) Õpilasele väljastatakse koolis õppimise perioodiks õpilaspilet.
1) täitma koolikohustust ja osalema õppetöös vastavalt tunniplaanile ning õppekorraldusele;
2) täitma õpiülesandeid ning omandama teadmisi ja oskusi vastavalt oma võimetele;
4) suhtuma lugupidavalt kaasinimestesse ja järgima üldtunnustatud hea käitumise tavasid ning moraalinorme,
5) hoidma loodust ja elama keskkonda säästvalt ning tervislikke eluviise järgides;
6) täitma kooli kodukorda ning kandma vastutust selle rikkumise eest,
7) hoidma kooli head mainet ja käituma väärikalt nii koolis kui ka väljaspool kooli;
8) hoidma heaperemehelikult kooli kasutuses olevat vara ning kandma vastutust süüliselt tekitatud kahju eest vastavalt õigusaktidega kehtestatud korrale;
9) täitma muid õigusaktidest tulenevaid õpilastele pandud kohustusi.
§ 25. Kooli õpilasesindus
(1) Õpilastel on õigus valida kooli õpilasesindus, kes esindab õpilaskonda õpilasesinduse põhimääruses sätestatud pädevuse piires. Kooli õpilasesindus lähtub oma tegevuses õpilaste huvidest, vajadustest, õigustest ja kohustustest.
(2) Esimene kooli õpilasesindus valitakse õpilaskonna üldkoosolekul, mille kutsub kokku ja valimised korraldab kooli direktor. Koosolek on otsustusvõimeline, kui sellest võtab osa vähemalt 2/3 õpilaskonnast.
(3) Kooli esimese õpilasesinduse liikmete arvu otsustab üldkoosolek lihthäälteenamusega ja liikmeteks valitakse koosolekul enim hääli saanud õpilased.
(4) Valitud kooli õpilasesindus koostab õpilasesinduse põhimääruse. Kooli õpilasesinduse põhimäärus ja selle muudatused kiidetakse heaks kooli õpilaskonna üldkoosolekul, mis on otsustusvõimeline, kui sellest võtab osa vähemalt 2/3 kooli õpilaskonnast. Põhimäärus kiidetakse heaks lihthäälteenamusega ning kui see vastab seadustele, õigusaktidele ja rahvusvaheliselt tunnustatud demokraatlikele põhimõtetele, kinnitab kooli direktor selle või esitab kirjalikud põhjendused, miks põhimäärust ei ole võimalik kinnitada.
§ 26. Vanemate õigused ja kohustused
1) saada koolist teavet ja selgitusi koolikorralduse ning õppe- ja kasvatustegevuse, samuti õpilase õiguste ja kohustuste kohta;
2) saada koolist teavet ning omada juurdepääsu kooli valduses olevale teabele oma lapse kohta;
3) teha koolielu korralduse kohta ettepanekuid, osaleda vanemate koosolekutel, kandideerida kooli hoolekogusse;
4) taotleda haridus- ja teadusministri määrusega kehtestatud korras oma lapsele koduõppe rakendamist;
6) taotleda vajadusel koolilt või vallavalitsuselt oma lapse koolikohustuse täitmise tagamiseks meetmete rakendamist;
7) pöörduda õppe- ja kasvatustegevust puudutavate vaidlusküsimuste lahendamiseks kooli juhtkonna, hoolekogu, vallavalitsuse ning kooli üle haldusjärelevalvet teostava Haridus- ja Teadusministeeriumi poole.
4) tegema kooliga koostööd põhikooli- ja gümnaasiumiseaduses ja selle alusel kehtestatud õigusaktides sätestatud tingimustel ja korras;
5) osalema kokkulepitud ajal ja kohas oma lapse arenguvestlusel;
6) kasutama meetmeid, mida kool või elukohajärgne vallavalitsus talle pakub;
7) pöörduma kooli ettepanekul koolivälise nõustamismeeskonna poole.
8) taotlema vajaduse korral koolilt ja elukohajärgselt valla- või linnavalitsuselt õigusaktides sätestatud koolikohustuse täitmise tagamise meetmete rakendamist.
(1) Koolitöötajad on kõik kooliga töösuhete kaudu seotud isikuid.
(2) Kooli struktuuri ja ametikohtade koosseisu ning palgakorralduse põhimõtted kinnitab direktor käskkirjaga.
(3) Töölepingud töötajatega sõlmib, muudab ja lõpetab kooli direktor vastavuses tööseadustega ja muude pedagoogide töösuhteid reguleerivate õigusaktidega.
(4) Kooli õppealajuhataja, õpetajate, tugispetsialistide ning teiste õppe- ja kasvatusalal töötavate isikute vabade ametikohtade täitmiseks korraldab kooli direktor avaliku konkursi. Konkursi läbiviimise korra kehtestab kooli hoolekogu kooli direktori ettepanekul.
(5) Koolitöötajal on õigus:
5) esitada kooli direktorile ja hoolekogule õppetegevuse ja töökorralduse parendamise ettepanekuid;
(6) Kooli õpetajate ja teiste pedagoogiliste töötajate ülesanne on toetada iga õpilase arengut ning aidata õpilasel kujundada huvi- ja võimetekohast õpiteed, tuginedes ühiselt seatud eesmärkidele ja kokku lepitud hindamispõhimõtetele.
(7) Kooli õpetaja töö aluseks on vabadus õpetamisel, mida piiravad asjakohased õigusaktid ja head tavad.
(8) Teiste koolitöötajate ülesanne on tagada kooli häireteta töö ja majanduslik teenindamine.
(9) Koolitöötajate täpsemad õigused, kohustused ja vastutus määratakse kindlaks kooli direktori kehtestatud töökorralduse reeglite, ametijuhendi ja töölepinguga.
(10) Koolitöötajal on kohustus täita töölepingus, ametijuhendis ning töö vahetu korraldajaga kokku lepitud tööülesandeid, lähtudes kooli arengukavas sätestatud põhimõtetest ja väärtustest järgides õigusakte ning üldtunnustatud häid tavasid suhtluses ja koostöös.
(1) Kooli vara on vallavara: hooned, rajatised, seadmed, inventar ja muu vara ning eelarvevahendid, mis on vallavalitsuse poolt antud koolile sihtotstarbeliseks kasutamiseks ja valdamiseks.
(2) Kool on vallavara valitseja.
(3) Kool on kohustatud majandama vallavara heaperemehelikult ning tagama vallavara säilimise, korrashoiu ja sihipärase kasutamise, tuginedes Saaremaa Vallavolikogu poolt kehtestatud vallavara valitsemise korrale ning lähtudes kooli tegevuse eesmärkidest ja ülesannetest.
(1) Koolil on oma eelarve, mille kinnitab ning mille täitmist kontrollib vallavalitsus.
(2) Kooli eelarve tulud moodustuvad riigi- ja vallaeelarve eraldistest, laekumistest eraõiguslikelt juriidilistelt isikutelt, annetustest ning põhimääruses sätestatus õppekavavälisest tegevusest saadud tuludest.
(3) Kooli raamatupidamist korraldab vallavalitsuse rahandusteenistus koos kooli direktoriga vastavalt õigus- ja haldusaktidele.
(1) Kooli asjaajamine toimub eesti keeles asjaajamiskorra ühtsete aluste kohaselt, lähtudes kehtivatest õigusaktidest.
(2) Koolil on koduleht, mille kaudu teeb kool üldsusele kättesaadavaks avalikustamist vajavad dokumendid ja muu asjakohase informatsiooni.
(3) Kooli õppe- ja kasvatustegevuse alaste kohustuslike dokumentide täitmisel ja pidamisel lähtub kool haridus- ja teadusministri määrusega kehtestatud kooli õppe- ja kasvatustegevuse alaste kohustuslike dokumentide loetelust, vormidest ja nende täitmise korrast.
(1) Haldusjärelevalvet kooli tegevuse õiguspärasuse üle teostab Haridus- ja Teadusministeerium eesmärgiga tagada põhi- ja üldkeskhariduse kättesaadavus ja neile võrdsetel alustel juurdepääsetavus, õppe ja kasvatuse korraldamine ning selle kvaliteet ja tulemuslikkus.
(2) Kui haldusjärelevalve tulemusel tehtud ettekirjutuse täitmata jätmisel rakendub sunniraha, siis tasutakse see kooli eelarvest.
(3) Haldusjärelevalvet õpilastele koolitervishoiuteenuse osutamise üle teostab vastavalt oma pädevusele Terviseamet.
(4) Teenistuslikku järelevalvet kooli ja kooli direktori tegevuse seaduslikkuse ja otstarbekuse üle teostab vallavalitsus.
1) Leisi Vallavolikogu 20. detsembri 2010. a määrus nr 22 „Leisi Keskkooli põhimäärus“;
2) Leisi Vallavolikogu 20. juuni 2016. a määrus nr 10 „Koolitöötajate koosseisu kinnitamise kord“.
Määrus jõustub kolmandal päeval pärast Riigi Teatajas avaldamist ning rakendatakse 1. septembrist 2019.

References: § 12

§ 13

§ 14

§ 17

§ 19

§ 20

§ 21

§ 22

§ 25

§ 26
 § 35
 § 66
 § 34

§ 12

§ 13

§ 14

§ 17

§ 19

§ 20

§ 21

§ 22

§ 25

§ 26